 Белгібаева Нұргүл Тезекбаевна

Березняковка орта мектебінің

тарих пәні мұғалімі

Зеренді ауданы

Ақмола облысы

Сабақтың тақырыбы: Қазақстанның көлдері.

Сабақтың мақсаты:

*Білімділік мақсаты* – Су және судың қасиеттері туралы оқушылар білімін тексере отырып, көлдер мен олардың пайда болу ерекшеліктерімен, маңыздылығы жайлы білім беру.

*Дамытушылық мақсаты* – Оқушылардың Қазақстан көлдерінің мәселелерін талдай отырып, көлдерді кескін картаға түсіріп оның шаруашылыққа тигізер әсері мен мәселелері жайлы білімдерін дамыту.

Тәрбиелік мақсаты –Оқушыларды табиғатты қорғауға ,Отан сүйгіштікке,гидросфераның тазалығы тіршіліктің көзі екенін айтып басты мақсат экологиялық тәрбие екенін ескеру.

**Сабақтың түрі**: Жаңа білімді игерту.

**Сабақтың әдісі**: Өзіндік даму технологиясы,зерттеу,салыстыру,тірек сызбасын пайдалану.деңгейлік тапсырманы орындау.

Сабақтың көрнекілігі: Қазақстанның физикалық картасы, Дүние жүзінің физикалық картасы, интерактивті тақта. Сурет,газет,журнал.қосымша оқулықтар.

**Сабақтың барысы:**

1. **Ұйымдастыру кезеңі**

***Еске түсірейік!***

ІІ. Үй тапсырмасы

1. Өзен бастауы дегеніміз не?

2. Өзен саласы дегеніміз не?

3. Өзен сағасы дегеніміз не?

4. Өзен аңғары дегеніміз не?

5. Өзен алабы дегеніміз не?

6. Шоңғалдар дегеніміз не?

7. Картадан Ертіс, Есіл, Еділ, Сырдария, Іле өзендерін көрсет.

**ІІі Жаңа сабақ**

***1. Көлдер.***Жер бетіндегі суға толған табиғи ойыстарды көл деп атайды. Көлдің теңізден айырмашылығы оның мұхитпен тікелдей байланысының жоқтығы. Көлдер тауда да жазықтада кездесе береді.Табиғатта ауданы бірнеше метр ғана болатын кішкентай көлдерде кездеседі. Көлдер тереңдігі жағынан да әр түрлі болады.

Қазақстан көлдерінің ішіндегі ең ірілері: Каспий, Арал, және Балқаш.

* 1. Каспий – дүние жүзіндегі ең ірі көл. Ол солтүстікпен оңтүстікке қарай 1000 км қашықтыққа созылып жатыр. Біздің елімізге бұл көлдің солтүстік-шығыс бөлігі кіреді. Оның ең терең жері 1025 метрден асады.



**№ 1 тапсырма. (І- деңгейлік тапсырма)**

1. Каспий теңізі қазаншұңқырының түпкі бедері қандай?Айырмашылықтарын ата.
2. Теңіз жағалауына орналасқан елді мекендердің экологиялық жағдайын қосымша материалдар арқылы анықта
3. Каспий теңізі қандай мемлекеттермен шектеседі және оның жағалау сызығының үлесі қандай?

Бұл тапсырманы орындауда оқушыларға қосымша материалдар таратып беріледі.Карталар беріледі.

* 2. Арал аумағы жөнінен екінші орын алады. Сырдария мен Әмудария өзендерінің суы жер суаруға көп жұмсалуына байланысты Арал теңізі тартылып бара жатыр. Оның жағасы 100-200 км дейіе шегініп босаған жерлерін тұз бен құм басуда. Қазіргі кезде көл Үлкен және Кіші Аралға бөлінген.



**№ 2 тапсырма. (ІІ- деңгейлік тапсырма).**

1. **Қазақстанның физикалық картасынан Арал теңізін және оған құятын өзендерді анықтаңдар.**
2. **Тектоникалық картадан теңіздің шарасы қандай тектоникалық құрылымда орналасқанын анықтаңдар.**
3. **Арал теңізі бұрын қандай еді, қазір қандай?Себебін түсіндіріңдер.**

Бұл тапсырманы орындауда оқушыларға карта мен журналдар таратылып беріледі.Қосымша деректер де беріледі.

Қазақстанда көлемі жағынан үшінші орында – Балқаш көлі. Бұл көлдің басты ерекшелігі – оның батыс бөлігінің суы тұщы, шығыс бөлігінің суы ащы.

(Неліктен? )

**№ 3 тапсырма. (ІІІ- деңгейлік тапсырма).**

1. Физикалық канртадан Балқаш көлін,оған құятын басты өзендерді табыңдар.
2. Тектоникалық картадан қандай құрылымдармен қоршалғандығын анықтаңдар.
3. Балқаш суының деңгейі соңғы кезде өзгерді.Себебін түсіндіріңдер.

1. Бұл көлдердің экологиялық проблемаларын талдаңдар

(ВЕНН диограммасы бойынша**)**

**Ұқсастығы көлдер айырмашылығы**

**Көлдер тақырыбына қорытынды:**

***2. Көл қазан шұңқыры қайдан пайда болады?*** Жер шарындағы көлдер тау жасалу үрдісінен пайда болған. Мұндай көлдер тектоникалық көлдерге жатады. (Байкал, Ыстықкөл, Зайсан)

Кейбір жағдайда тау опырылып, өзен аңғарын бөгеп тастағанда бөген көлдері пайда болады.( Сарез, Үлкен Алматы)

* Бір кездегі теңіздің орынынан қалдық көлдер қалады. (Каспий, Арал)
* Кейбір көлдер сөнген жанартаулардың кратерінде пайда болады. Оларды жанартаулық көлдер деп атайды. Мұндай көлдер Камчаткада, Ява аралдарында бар.

***. Көлдердің шаруашылықтағы маңызы.*** Көлдердің шаруашылықтағы маңызы үлкен. Олардың ең бірінші байлығы – тұщы суы. Көл суын адам ауыз су ретінде, мал суаруға, егін егуге, түрлі өндіріске жұмсайды. Көлдер кеме қатынасы үшін маңызды. Мысылы, Каспий көлі арқылы Қазақстан, Ресей, Әзірбайжан, Түркіменстан, Иран мемлекеттерімен байланысып тұрады.   
**Жаңа сабақты бекіту.**

1. Көл дегеніміз не?

2. Көл қазан шұңқыры қайдан пайда болады? Оның түрлері.

3. Ағынды және ағынсыз көлдер?

4. Көлдердің шаруашылықтағы маңызы?

**Үйге тапсырма**. § 29 Қазақстанның көлдері тақырыбын оқу.Кескін картаға көлдерді салу.Көлдер аттарына сөзжұмбақ құрау.

**Оқушылардың өздерін бағалауы**

* **І деңгейдің тапсырмасын орындаса – 5** 5 балл; «3» - деген баға
* **Білімі:** тек *ақпараттық* сипаттағы мазмұнды *«біледі»*

қайтадан айтып бере алады.

**ІІ деңгейдің тапсырмасын орындаса –**

* 10 балл; «4» - деген баға

**Білімі:** *а)**ақпараттың* себеп-салдарын *«түсінеді»,*

б) *«талдау»* жұмыстарын жасай алады.

* **Біліктілігі:** *өзгертілген* жағдайда **«қолданады».**
* **ІІІ деңгейдің тапсырмасын орындаса -**

**Білімі:** алған білімін *«жинақтай»* алады.

* **Біліктілігі:** өмірде кездесетін *проблемалық жағдаяттарды* шеше алады (өз ойын дәлелдей алады).
* 15 балл; «5» - деген баға

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Оқушылардың журналдағы реттік нөмірі** | **1 деңгей «5» балл** | | | **2 деңгей**  **«10»**  **балл** | | | | | **3 деңгей «15»балл** | | **Сынып-та жинаған балы** | **Үйде** | **Барлық балл** | **Баға** |
|  | 1 | 2 | 3 | | 1 | 2 | 3 | 4 | 1 | 2 |  |  |  |  |
| Адема | + | + | + | | + | + | + | + | + | + | 30 | 5 | 35 | 5 |
| Алтай | + | + | + | | + | + | + | - | - | + | 20 | 4,5 | 24,5 | 4+ |
| Аделина | + | + | + | | + | + | - | - | - | + | 17 | 4 | 21 | 4 |
| Мөлдір | + | + | + | | + | + | + | + | + | + | 30 | 5 | 35 | 5 |
| Мұхтар | + | + | + | | + | + | + | + | - | - | 15 | 5 | 20 | 4 |
| Нұрғали | + | + | + | | + | + | + | - | + | - | 15 | 5 | 20 | 4 |